Erinomainen sijainti aivan upean Palermo Sohon kupeessa, kuitenkin rauhallisemmalla sivukadulla (Sohon keskukseen n. 250m). Kilometrin matkan sisään suloisia puistoja, joista osa soveltui loistavasti urheiluun. Kaupat ja kulkuvälineet välittömässä läheisyydessä. Asunto oli siisti ja erittäin toimiva kahdelle henkilölle, mutta huoneistosta huomasi pienet kulumajäljet esimerkiksi suihkussa. Aamukahvihetket vietimme parvekkeella, joka lymyili teitä reunustavien puiden ansiosta puoliksi varjossa. Takapihan miniatyyriuima-altaalle tai grillikatokselle emme juuri keksineet käyttöä, koska aurinko ei tuntunut osuvan takapihalle ja allas oli n. 3 m pitkä. Ruuanlaitto- ja siivousvälineet olivat riittävällä tasolla ja katutasosta löytyi pesula.